
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2354 

2 Νοεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Επιτροπής Παρακολούθησης του Εθνι¬ 
κού Προγράμματος του Ταμείου Ασύλου, Μετα¬ 
νάστευσης και Ένταξης και του Ταμείου Εσωτε¬ 
ρικής Ασφάλειας για την περίοδο 2014 - 2020.... 1 

Μεταβίβαση εξουσιοδότησης υπογραφής «με εντολή 
Αναπληρωτή Υπουργού» στον Προϊστάμενο Οικο¬ 
νομικών Υπηρεσιών του ΥΠΕΘΑ για την υπογρα¬ 
φή σύμβασης με αντικείμενο την παροχή εξειδι- 


κευμένων νομικών υπηρεσιών. 2 

ΑΠΟΦΑΣΕΙ Σ 

Αριθμ. οικ. 2783 (1) 


Συγκρότηση Επιτροπής Παρακολούθησης του Εθνικού 
Προγράμματος του Ταμείου Ασύλου, Μετανάστευσης 
καιΈνταξης και του Ταμείου Εσωτερικής Ασφάλειας 
για την περίοδο 2014 - 2020. 

Ο ΥΠΟΥΡΓΟΣ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του Π.δ. 63/2005 (ΦΕΚ 98/Α722.4.2005). 

2. Το Ν. 4332/2015 «Τροποποίηση διατάξεων Κώδικα 
Ελληνικής Ιθαγένειας-Τροποποίηση του Ν. 4521/2014 για 
την προσαρμογή της ελληνικής νομοθεσίας στις οδηγί¬ 
ες του Ευρωπαϊκού Κοινοβουλίου και του Συμβουλίου 
2011/98/ΕΕ σχετικά με την ενιαία διαδικασία υποβολής 
αίτησης για τη χορήγηση στους πολίτες τρίτων χωρών 
ενιαίας άδειας διαμονής και εργασίας στην επικράτεια 
κράτους-μέλους και σχετικά με κοινό σύνολο δικαιω¬ 
μάτων για τους εργαζομένους από τρίτες χώρες που 
διαμένουν νομίμως σε κράτος - μέλος και 2014/36/ΕΕ 
σχετικά με τις προϋποθέσεις εισόδου και διαμονής πο¬ 
λιτών τρίτων χωρών με σκοπό την εποχιακή εργασία 
και άλλες διατάξεις» (ΦΕΚ 76/Α'/9.7.2015) και ειδικότερα 
το άρθρο 9 παρ. 14 αυτού. 

3. Τον Κανονισμό (ΕΕ) αριθ. 514/2014 του Ευρωπαϊκού 
Κοινοβουλίου και του Συμβουλίου της 16ης Απριλίου 
2014 σχετικά με τον καθορισμό γενικών διατάξεων όσον 


αφορά το Ταμείο Ασύλου, Μετανάστευσης καιΈνταξης 
και το μέσο για τη χρηματοδοτική στήριξη της αστυνο¬ 
μικής συνεργασίας, της πρόληψης και καταστολής της 
εγκληματικότητας και της διαχείρισης κρίσεων. 

4. Τον Κανονισμό (ΕΕ) αριθ. 516/2014 του Ευρωπαϊκού 
Κοινοβουλίου και του Συμβουλίου της 16ης Απριλίου 
2014 για τη δημιουργία του Ταμείου Ασύλου, Μετανά¬ 
στευσης καιΈνταξης, την τροποποίηση της απόφασης 
2008/381/ΕΚ του Συμβουλίου και την κατάργηση των 
αποφάσεων του Ευρωπαϊκού Κοινοβουλίου και του Συμ¬ 
βουλίου αριθ. 573/2007/ΕΚ και αριθ. 575/2007/ΕΚ και της 
απόφασης 2007/435/ΕΚ του Συμβουλίου. 

5. Τον Κανονισμό (ΕΕ) αριθ. 513/2014 του Ευρωπαϊκού 
Κοινοβουλίου και του Συμβουλίου της 16ης Απριλίου 
2014 για τη θέσπιση, στο πλαίσιο του Ταμείου Εσω¬ 
τερικής Ασφάλειας, του μέσου για τη χρηματοδοτική 
στήριξη της αστυνομικής συνεργασίας, της πρόληψης 
και καταστολής της εγκληματικότητας και της διαχείρι¬ 
σης των κρίσεων, και για την κατάργηση της απόφασης 
2007/125/ΔΕΥ του Συμβουλίου. 

6. Τον Κανονισμό (ΕΕ) αριθ. 515/2014 του Ευρωπαϊκού 
Κοινοβουλίου και του Συμβουλίου της 16ης Απριλίου 
2014 για τη θέσπιση, στο πλαίσιο του Ταμείου Εσωτε¬ 
ρικής Ασφάλειας, του μέσου χρηματοδοτικής στήριξης 
στον τομέα των εξωτερικών συνόρων και των θεωρήσε¬ 
ων και την κατάργηση της απόφασης αριθ. 574/2007/ΕΚ. 

7. Τους εκτελεστικούς Κανονισμούς (ΕΕ) αριθ. 799/2014, 
800/2014, 801/2014, 802/2014,1049/2014, 377/2015, 378/2015 
και 840/2015 και τους κατ’ εξουσιοδότηση Κανονισμούς 
(ΕΕ) αριθ. 1042/2014,1048/2014 για την εφαρμογή και συ¬ 
μπλήρωση των Κανονισμών (ΕΕ) αριθ. 513/2014, 514/2014, 
515/2014 και 516/2014. 

8. Την υπ’ αριθμ. 0(2015) 5313 απόφαση της Επιτρο¬ 
πής της 31-07-2015, για την έγκριση του Εθνικού Προ¬ 
γράμματος της Ελλάδας για ενίσχυση από το Ταμείο 
Ασύλου, Μετανάστευσης καιΈνταξης, για την περίοδο 
2014 έως 2020. 

9. Την υπ’ αριθμ. 0(2015) 5312 απόφαση της Επιτροπής 
της 31-07-2015, για την έγκριση του Εθνικού Προγράμ¬ 
ματος της Ελλάδας για ενίσχυση από το Ταμείο Εσω¬ 
τερικής Ασφάλειας, για την περίοδο 2014 έως το 2020. 

10. Την υπ’ αριθμ. 85334/ΕΥΘΥ 717/13-08-2015 (ΦΕΚ Β' 
1825/24-08-2015) κοινή υπουργική απόφαση «Αναδιάρ¬ 
θρωση της Ειδικής Υπηρεσίας Επιτελική Δομή ΕΣΠΑ 
του Υπουργείου Εσωτερικών και Διοικητικής Ανασυ- 

γκρότησης (τομέας εσωτερικών) του άρθρου 18 παρ. 
4 του Ν. 4314/2014 και αντικατάσταση της υπ’ αριθμ. 
16356/24-4-2013 (ΦΕΚ Β'/1024/25-4-2013) κοινής υπουρ¬ 
γικής απόφασης. 

11. Την υπ’ αριθμ. 8000/20/45/119-6/03-09-2015 (ΦΕΚ Β' 
1880/07-09-2015) κοινή υπουργική απόφαση «Διάρθρωση 
της Υπηρεσίας Διαχείρισης Ευρωπαϊκών και Αναπτυξια¬ 
κών Προγραμμάτων (Υ.Δ.Ε.Α.Π.) Υπουργείου Εσωτερικών 
και Διοικητικής Ανασυγκρότησης του άρθρου 9 παρ. 11 
εδαφ. γ' του Ν. 4332/2015». 

12. Την υπ’ αριθμ. 1493/20-08-2015 (ΦΕΚ Β' 1856/27-08- 
2015) κοινή υπουργική απόφαση Διάρθρωση της Υπηρε¬ 
σίας Διαχείρισης Ευρωπαϊκών Προγραμμάτων Ασύλου, 
Υποδοχής και Ένταξης (Υ.Δ.Ε.Π.Α.Υ.Ε.) του Υπουργείου 
Εσωτερικών και Διοικητικής Ανασυγκρότησης (τομέ¬ 
ας μετανάστευσης) του άρθρου 9 του Ν. 4332/2015 
(ΦΕΚ 76/Α 79-07-2015) «Τροποποίηση διατάξεων Κώδικα 
Ελληνικής Ιθαγένειας - Τροποποίηση του Ν. 4521/2014 
για την προσαρμογή της ελληνικής νομοθεσίας στις 
οδηγίες του Ευρωπαϊκού Κοινοβουλίου και του Συμ¬ 
βουλίου 2011/98/ΕΕ σχετικά με την ενιαία διαδικασία 
υποβολής αίτησης για τη χορήγηση στους πολίτες 
τρίτων χωρών ενιαίας άδειας διαμονής και εργασίας 
στην επικράτεια κράτους - μέλους και σχετικά με κοινό 
σύνολο δικαιωμάτων για τους εργαζομένους από τρίτες 
χώρες που διαμένουν νομίμως σε κράτος - μέλος και 
2014/36/ΕΕ σχετικά με τις προϋποθέσεις εισόδου και 
διαμονής πολιτών τρίτων χωρών με σκοπό την εποχιακή 
εργασία και άλλες διατάξεις». 

13. Τις διατάξεις του Ν. 3907/2011 «Ιδρυση Υπηρεσίας 
Ασύλου και Υπηρεσίας Πρώτης Υποδοχής, προσαρμογή 
της ελληνικής νομοθεσίας προς τις διατάξεις της Οδη¬ 
γίας 2008/115/ΕΚ «σχετικά με τους κοινούς κανόνες και 
διαδικασίες στα κράτη - μέλη για την επιστροφή των 
παρανόμως διαμενόντων υπηκόων τρίτων χωρών» και 
λοιπές διατάξεις. 

14. Το Π.δ. 73 «Διορισμός Αντιπροέδρου της Κυβέρνη¬ 
σης, Υπουργών, Αναπληρωτών Υπουργών και Υφυπουρ¬ 
γών» (ΦΕΚ 116/Α723-09-2015). 

15. Την υπ’ αριθμ. πρωτ. 2514/07-10-2015 υπουργική 
απόφαση Συστήματος Διαχείρισης και Ελέγχου των 
Ταμείων Ασύλου, Μετανάστευσης και Ένταξης (ΑΜΙΡ) 
και Εσωτερικής Ασφάλειας (Ι3Ε) για την προγραμματική 
περίοδο 2014-2020 (ΦΕΚ 2161/Β/07-10-2015). 

16. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε:: 

Αρθρο 1 

Συγκρότηση της Επιτροπής Παρακολούθησης του 
Εθνικού Προγράμματος του Ταμείου Ασύλου, Μετα¬ 
νάστευσης και Ένταξης και του Ταμείου Εσωτερικής 
Ασφάλειας για την περίοδο 2014 - 2020. 

Συγκροτείται η Επιτροπή Παρακολούθησης του Εθνι¬ 
κού Προγράμματος του Ταμείου Ασύλου, Μετανάστευ¬ 
σης και Ένταξης και του Ταμείου Εσωτερικής Ασφά¬ 
λειας για την περίοδο 2014 - 2020, όπως προβλέπεται 
στο άρθρο 14 της υπ’ αριθμ. πρωτ. 2514/07-10-2015 της 
Υπουργικής Απόφασης Συστήματος Διαχείρισης και 
Ελέγχου των Ταμείων Ασύλου, Μετανάστευσης και 
Ένταξης (ΑΜΙΕ) και Εσωτερικής Ασφάλειας (Ι3Ρ) για 
την προγραμματική περίοδο 2014-2020 (ΦΕΚ 2161/Β/ 
07-10-2015., ως εξής: 


Πρόεδρος της Επιτροπής Παρακολούθησης του Εθνι¬ 
κού Προγράμματος του Ταμείου Ασύλου, Μετανάστευ¬ 
σης καιΈνταξης και του Ταμείου Εσωτερικής Ασφάλει¬ 
ας για την περίοδο 2014 - 2020 είναι ο Αναπληρωτής 
Υπουργός Μετανάστευσης. 

Λοιπά μέλη της Επιτροπής Παρακολούθησης του 
Εθνικού Προγράμματος του Ταμείου Ασύλου, Μετα¬ 
νάστευσης καιΈνταξης και του Ταμείου Εσωτερικής 
Ασφάλειας για την περίοδο 2014 - 2020, με δικαίωμα 
ψήφου, ορίζονται τα ακόλουθα: 

(α) Οι Γενικοί ή Ειδικοί Γραμματείς Τομέων Πολιτικής 
των αρμόδιων Υπουργείων και ειδικότερα: 

- Ο Γ ενικός Γ ραμματέας Συντονισμού ή εκπρόσωπός 
του 

- Ο Γενικός Γραμματέας του Υπουργείου Εσωτερικών 
και Διοικητικής Ανασυγκρότησης ή εκπρόσωπός του 

- Η Γενική Γραμματέας Ισότητας των Φύλων του 
Υπουργείου Εσωτερικών και Διοικητικής Ανασυγκρό¬ 
τησης ή εκπρόσωπός της 

- Ο Γ ενικός Γ ραμματέας Πληθυσμού και Κοινωνικής 
Συνοχής του Υπουργείου Εσωτερικών και Διοικητικής 
Ανασυγκρότησης ή εκπρόσωπός του 

- Ο Ειδικός Γραμματέας Διαχείρισης Τομεακών ΕΠ 
του ΕΤΠΑ του Υπουργείου Οικονομίας, Ανάπτυξης και 
Τουρισμού ή εκπρόσωπός του 

- Ο Ειδικός Γραμματέας Διαχείρισης Τομεακών ΕΠ 
του ΕΚΤ του Υπουργείου Οικονομίας, Ανάπτυξης και 
Τουρισμού ή εκπρόσωπός του 

- Ο Ειδικός Γ ραμματέας της Υπηρεσίας Διαχείρισης 
Ευρωπαϊκών Προγραμμάτων Ασύλου -Υποδοχής και 
Ένταξης (Υ.Δ.Ε.Π.Α.Υ.Ε.), του Υπουργείου Εσωτερικών 
και Διοικητικής Ανασυγκρότησης 

- Ο Γ ενικός Γ ραμματέας Δημόσιας Τάξης του Υπουρ¬ 
γείου Προστασίας του Πολίτη ή εκπρόσωπός του 

- Ο Αναπληρωτής Γ ενικός Γ ραμματέας του Υπουργεί¬ 
ου Προστασίας του Πολίτη ή εκπρόσωπός του 

- Ο Γενικός Γ ραμματέας Λιμένων, Λιμενικής Πολιτικής 
και Ναυτιλιακών Επενδύσεων του Υπουργείου Ναυτιλίας 
και νησιωτικής Πολιτικής ή εκπρόσωπός του 

- Ο Γ ενικός Γ ραμματέας Αιγαίου και Νησιωτικής Πο¬ 
λιτικής του Υπουργείου Ναυτιλίας και Νησιωτικής Πο¬ 
λιτικής ή εκπρόσωπός του 

- Ο Γ ενικός Γ ραμματέας του Υπουργείου Εξωτερικών 
ή εκπρόσωπός του 

- Ο Γ ενικός Γ ραμματέας Υγείας του Υπουργείου Υγεί¬ 
ας ή εκπρόσωπός του 

- Ο Γ ενικός Γ ραμματέας Διαχείρισης Κοινοτικών και 
Αλλων Πόρων του Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης ή εκπρόσωπός 
του 

- Ο Γενικός Γραμματέας Πρόνοιας του Υπουργείου 
Εργασίας, Κοινωνικής Ασφάλισης και Κοινωνικής Αλ¬ 
ληλεγγύης ή εκπρόσωπός του 

(β) Εκπρόσωποι των Αρχών Διαχείρισης και Ελέγχου 
και ειδικότερα: 

- Ο Γενικός Διευθυντής της Εθνικής Αρχής Συντονι¬ 
σμού ΕΣΠΑ του Υπουργείου Οικονομίας, Ανάπτυξης και 
Τουρισμού ή εκπρόσωπός του 

- Ο Εκπρόσωπος της Επιτροπής Δημοσιονομικού 
Ελέγχου (ΕΔΕΑ) 

- Ο Προϊστάμενος της Υπηρεσίας Διαχείρισης Ευρω¬ 
παϊκών Προγραμμάτων Ασύλου -Υποδοχής καιΈνταξης 
(Υ.Δ.Ε.Π.Α.Υ.Ε.), του Υπουργείου Εσωτερικών και Διοικη¬ 
τικής Ανασυγκρότησης 

- Ο Προϊστάμενος της Υπηρεσίας Διαχείρισης Ευρω¬ 
παϊκών και Αναπτυξιακών Προγραμμάτων (Υ.Δ.Ε.Α.Π.) 
του Υπουργείου Εσωτερικών και Διοικητικής Ανασυ¬ 
γκρότησης 

- Ο Διευθυντής της Υπηρεσίας Ασύλου του Υπουργεί¬ 
ου Εσωτερικών και Διοικητικής Ανασυγκρότησης 

- Ο Διευθυντής της Υπηρεσίας Πρώτης Υποδοχής 
του Υπουργείου Εσωτερικών και Διοικητικής Ανασυ¬ 
γκρότησης 

(γ) Εκπρόσωποι της Ένωσης Περιφερειών Ελλάδας 
(ΕΝΠΕ), της Κεντρικής Ένωσης Δήμων και Κοινοτήτων 
Ελλάδας (ΚΕΔΕ), των Οικονομικών και Κοινωνικών Εταί¬ 
ρων, και των μη κυβερνητικών οργανώσεων και ειδικό¬ 
τερα: 

- Εκπρόσωπος της ΕΝΠΕ 

- Εκπρόσωπος της ΚΕΔΕ 

- Εκπρόσωπος της Οικονομικής και Κοινωνικής Επι¬ 
τροπής της Ελλάδας (ΟΚΕ) 

- Εκπρόσωπος του Συνδέσμου Επιχειρήσεων και Βι¬ 
ομηχανιών (ΣΕΒ) 

- Εκπρόσωπος της Γ ενικής Συνομοσπονδίας Επαγγελ- 
ματιών Βιοτεχνών Εμπόρων Ελλάδας (ΓΣΕΒΕΕ) 

- Εκπρόσωπος της Γ ενικής Συνομοσπονδίας Εργατών 
Ελλάδας (ΓΣΕΕ) 

- Εκπρόσωπος του Συνδέσμου Ελληνικών Τουριστικών 
Επιχειρήσεων (ΣΕΤΕ) 

- Εκπρόσωπος της Ελληνικής Συνομοσπονδίας Εμπο¬ 
ρίου και Επιχειρηματικότητας (ΕΣΕΕ) 

- Εκπρόσωπος της Εθνικής Συνομοσπονδίας Ατόμων 
με Αναπηρία 

- Δύο εκπρόσωποι μεταναστευτικών φορέων 

- Δύο εκπρόσωποι φορέων της κοινωνίας των πολιτών 

(δ) Εκπρόσωποι ανεξαρτήτων αρχών και διεθνών Ορ¬ 
γανισμών 

- Εκπρόσωπος του Συνηγόρου του Πολίτη 

- Εκπρόσωπος της Εθνικής Επιτροπής για τα Δικαι¬ 
ώματα του Ανθρώπου 

- Εκπρόσωπος της'Υπατης Αρμοστείας του ΟΗΕ για 
τους πρόσφυγες 

- Εκπρόσωπος του Διεθνούς Οργανισμού Μετανά¬ 
στευσης στην Ελλάδα 

2. Στην Επιτροπή Παρακολούθησης συμμετέχουν, χω¬ 
ρίς δικαίωμα ψήφου: 

- Εκπρόσωπος της Γ ενικής Διεύθυνσης Μετανάστευ¬ 
σης και Εσωτερικών Υποθέσεων (ϋΘ Ηοιτιβ) 

- Εκπρόσωπος του Ταμείου Ασύλου, Μετανάστευσης 
και Ένταξης 

- Εκπρόσωπος του Ταμείου Εσωτερικής Ασφάλειας 

- Ο Πρόεδρος της ΜΟΔ ΑΕ 

3. Στην περίπτωση που μέλος της Επιτροπής Παρα¬ 
κολούθησης είναι εκπρόσωπος φορέα που προβλέπε- 
ται στην παρούσα απόφαση, αυτός ορίζεται εγγράφως 
και το όνομά του γνωστοποιείται στην Υπεύθυνη Αρχή, 
που έχει την ευθύνη οργάνωσης της συνεδρίασης της 
Επιτροπής Παρακολούθησης. Η ίδια διαδικασία ακολου¬ 
θείται κάθε φορά που υπάρχει αλλαγή εκπροσώπου. 

Τα μέλη της Επιτροπής Παρακολούθησης αναπληρώ¬ 
νονται από εξουσιοδοτημένα πρόσωπα μόνο σε περί¬ 
πτωση απουσίας ή κωλύματος τους. Στην περίπτωση 
αναπλήρωσης το όνομα του αναπληρωτή γνωστοποι¬ 
είται εγγράφως στην Υπεύθυνη Αρχή. 


4. Στην Επιτροπή Παρακολούθησης μπορούν να συμ¬ 
μετέχουν, εφ’ όσον κληθούν και άλλοι εκπρόσωποι 
Υπουργείων, Οργανισμών και Περιφερειών, και εκπρό¬ 
σωποι μεταναστευτικών φορέων και της κοινωνίας των 
πολιτών χωρίς δικαίωμα ψήφου. 

Στις συνεδριάσεις της Επιτροπής μπορούν να προ¬ 
σκαλούνται μη μόνιμα μέλη, π.χ. ειδικοί επιστήμονες 
ή εμπειρογνώμονες σε οικονομικά, τεχνικά, κοινωνικά, 
επιστημονικά και λοιπά θέματα ανάλογα με την ημερή¬ 
σια διάταξη της συνεδρίασης. 

Αρθρο 2 

Αποστολή της Επιτροπής Παρακολούθησης του Εθνι¬ 
κού Προγράμματος του Ταμείου Ασύλου, Μετανάστευ¬ 
σης καιΈνταξης και του Ταμείου Εσωτερικής Ασφάλειας 
για την περίοδο 2014 - 2020 

1. Η Επιτροπή Παρακολούθησης έχει ως αποστολή 
το συντονισμό των φορέων που υλοποιούν τα εθνικά 
προγράμματα και των συνεργείων και συμπληρωματι- 
κότητάς τους για την επίτευξη των ειδικών και κοινών 
στόχων αυτών. 

2. Στο πλαίσιο αυτό: 

(α) παρακολουθεί τα αποτελέσματα της εφαρμογής 
των προγραμμάτων, την πρόοδο επίτευξης των ποιοτι¬ 
κών και ποσοτικών στόχων των Εθνικών Προγραμμάτων 
και τη συμβολή τους στους στρατηγικούς στόχους που 
περιλαμβάνονται στον πολιτικό διάλογο, 

(β) παρακολουθεί την πορεία υλοποίησης των εφαρ¬ 
μοζόμενων πολιτικών και διαμορφώνει προτάσεις για 
το συντονισμό τους και την ευρεία εφαρμογή τους, 
(γ) παρακολουθεί την αποτελεσματικότητα των δια¬ 
δικασιών για τη διασφάλιση του συντονισμού και της 
συμπληρωματικότητας των δράσεων των εθνικών προ¬ 
γραμμάτων και των Διαρθρωτικών Ταμείων καθώς και 
με άλλα χρηματοδοτικά εργαλεία. 

3. Η Επιτροπή Παρακολούθησης του Εθνικού Προ¬ 
γράμματος του Ταμείου Ασύλου, Μετανάστευσης και 
Ένταξης και του Ταμείου Εσωτερικής Ασφάλειας για 
την περίοδο 2014 - 2020, για την άσκηση των καθηκό¬ 
ντων της, έχει δικαίωμα πληροφόρησης για όλες τις 
παρεμβάσεις του Ε.Π. Ειδικότερα, κατόπιν αιτήματος 
της, έχει δικαίωμα πρόσβασης σε όλα τα έγγραφα που 
αφορούν στην επιλογή καθώς και την υλοποίηση των 
πράξεων, τηρουμένου του θεσμικού πλαισίου σε θέ¬ 
ματα εμπιστευτικότητας και προστασίας ευαίσθητων 
προσωπικών δεδομένων. 

Αρθρο 3 

Λειτουργία της Επιτροπής Παρακολούθησης του Εθνι¬ 
κού Προγράμματος του Ταμείου Ασύλου, Μετανάστευ¬ 
σης καιΈνταξης και του Ταμείου Εσωτερικής Ασφάλειας 
για την περίοδο 2014 - 2020 

1. Η Επιτροπή Παρακολούθησης του Εθνικού Προ¬ 
γράμματος του Ταμείου Ασύλου, Μετανάστευσης και 
Ένταξης και του Τ αμείου Εσωτερικής Ασφάλειας για την 
περίοδο 2014 - 2020, συνέρχεται μία φορά ανά εξάμηνο, 
ή όποτε κρίνεται τούτο απαραίτητο με πρωτοβουλία 
του Προέδρου της, κατόπιν σχετικής εισήγησης της 
Υπεύθυνης Αρχής. 

2. Η Επιτροπή Παρακολούθησης θεσπίζει τον Εσω¬ 
τερικό Κανονισμό Λειτουργίας της κατόπιν εισήγησης 
της Υπεύθυνης Αρχής. 

Η Επιτροπή Παρακολούθησης εγκρίνει τον Εσωτερικό 
Κανονισμό Λειτουργίας της κατά την πρώτη συνεδρί¬ 
ασή της. 

3. Η Υπεύθυνη Αρχή είναι αρμόδια για κάθε ενέργεια 
που είναι αναγκαία για την απρόσκοπτη και αποτελε¬ 
σματική λειτουργία της Επιτροπής Παρακολούθησης, 
καθώς και για την εφαρμογή των αποφάσεών της. 

4. Οι δαπάνες για τη λειτουργία της Επιτροπής Πα¬ 
ρακολούθησης καλύπτονται από τον προϋπολογισμό 
της Τεχνικής Βοήθειας του Εθνικού Προγράμματος του 
Ταμείου Ασύλου, Μετανάστευσης και Ένταξης και του 
Ταμείου Εσωτερικής Ασφάλειας για την περίοδο 2014 - 
2020 . 

Η ισχύς της παρούσας αρχίζει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 2015 

Ο ΥΠΟΥΡΓΟΣ 

ΠΑΝΑΓΙΩΤΗΣ ΚΟΥΡΟΥΜΠΛΗΣ 
-*- 

Αριθμ. Φ.800/203/136565/Σ.2610 (2) 

Μεταβίβαση εξουσιοδότησης υπογραφής «με εντολή 
Αναπληρωτή Υπουργού» στον Προϊστάμενο Οικο¬ 
νομικών Υπηρεσιών του ΥΠΕΘΑ για την υπογραφή 
σύμβασης με αντικείμενο την παροχή εξειδικευμέ- 
νων νομικών υπηρεσιών. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις: 

α) Του άρθρου 19 του Ν.δ. 721/1970 «Περί οικονομι¬ 
κής μέριμνας και λογιστικού των Ενόπλων Δυνάμεων» 
(ΦΕΚ Α' 251). 

β) Του άρθρου 5 του Ν. 2292/1995 «Οργάνωση και 
λειτουργία Υπουργείου Εθνικής Άμυνας, διοίκηση και 
έλεγχος των Ενόπλων Δυνάμεων και άλλες διατάξεις» 
(ΦΕΚ Α' 35) όπως τροποποιήθηκε και ισχύει. 

γ) Του άρθρου 72 του Ν. 3433/2006 «Προμήθειες αμυ¬ 
ντικού υλικού των Ενόπλων Δυνάμεων» (ΦΕΚ Α' 20), 
όπως τροποποιήθηκε και ισχύει. 


δ) Της παραγράφου 3 του άρθρου 24 του Ν. 4270/2014 
«Αρχές δημοσιονομικής διαχείρισης και εποπτείας (εν¬ 
σωμάτωση της Οδηγίας 2011/85/ΕΕ)-δημόσιο λογιστικό 
και άλλες διατάξεις» (ΦΕΚ Α' 43). 

ε) Των άρθρων 54 και 90 του Κώδικα Νομοθεσίας για 
την Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του Π.δ. 63/2005 «Κωδικοποίηση για 
την Κυβέρνηση και τα Κυβερνητικά Όργανα» (ΦΕΚ Α' 98). 

στ) Του Π.δ. 73/2006 «Διάρθρωση, αρμοδιότητες και 
στελέχωση των Γενικών Διευθύνσεων: α) Οικονομικού 
Σχεδιασμού και Υποστήριξης, β) Αμυντικών Εξοπλισμών 
και Επενδύσεων και γ) Πολιτικής Εθνικής Άμυνας και 
Διεθνών Σχέσεων του Υπουργείου Εθνικής Άμυνας» 
(ΦΕΚ Α' 76), όπως τροποποιήθηκε και ισχύει. 

2. Το Π.δ. 54/18-7-2015 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ Α' 83). 

3. Την υπ’ αριθμ. Υ24/6-10-2015 απόφαση Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Εθνικής Άμυνας Δημήτριο Βίτσα» (ΦΕΚ Β'2144). 

4. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο 1 

Μεταβιβάζουμε στον Προϊστάμενο Οικονομικών Υπη¬ 
ρεσιών του ΥΠΕΘΑ την εξουσία να υπογράψει «με 
εντολή Αναπληρωτή Υπουργού» τη σύμβαση μεταξύ 
του ΥΠΕΘΑ και της εταιρείας «ΗοΙπιαπ ΡοπννίοΚ ΪΛ/ίΙΙαπ 
Ι_Ι_Ρ» με αντικείμενο την παροχή εξειδικευμένων νομι¬ 
κών υπηρεσιών και νομικής υποστήριξης του Ελληνικού 
Δημοσίου και του Νομικού Συμβουλίου του Κράτους 
ενώπιον του Διεθνούς Διαιτητικού Δικαστηρίου (ΙΟΟ) 
για την υπόθεση ΟΑ3Ε 18675/ΑΘ/ΜΗΜ/ΑΘΡ/ΖΡ. 

Αρθρο 2 

ΡΙ ισχύς της παρούσης απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΔΗΜΗΤΡΙΟΣ ΒΙΤΣΑΣ 

